Grigiškių tvenkinys

Grigiškių tvenkinys – tvenkinys Vilniaus miesto savivaldybės vakarinėje dalyje, Grigiškėse, magistralės  pietinėje pusėje, susidaręs praplatėjus Vokės upei po užtvankos pastatymo. Tvenkinio ilgis iš pietryčių į šiaurės vakarus – 1,2 km, plotis – iki 0,13 km. Pietiniame gale yra 3 salos (0,7 ha, 0,15 ha, 0,13 ha). Altitudė 93,8 m. Pietvakarinis krantas status ir aukštas. Krantai daug kur apaugę krūmais ir medžiais. Užtvankos tiltu nutiesta Lentvario gatvė (kelias ). Tvenkinys įrašytas į valstybinių vandens telkinių sąrašą. Gamybiniams tikslams jo vandenį naudoja vietos stambi įmonė AB „Grigiškės“. Per tvenkinį gyventojų patogumui nutiestas betoninis, apie 55 m ilgio pėsčiųjų tiltas.

Tvenkinys yra Neries mažųjų intakų (su Nerimi) baseine, 2,7 km atstumu nuo Vokės žiočių, jo hidrologinis nr. 12050201.LR tvenkinių klasifikatorius  Tvenkinio plotas – 8 ha. Tvenkinys įrengtas 1934 m.

Prie tvenkinio 1999 m. įrengta 340 kW galios mažoji hidroelektrinė.Grigiškių tvenkinio valymas  Grigiškių HE duomenys . Šalia yra valstybės saugomas kultūros paveldo objektas Grigiškių akvedukas.

2012 m. buvo parengta galimybių studija dėl tvenkinio vandens lygio iki 20 cm pakėlimo, padidinant vandens saugyklos plotą nuo 9,1 iki 9,6 ha. Tvenkinio vandens lygį numatoma paaukštinti pritaikant ir panaudojant esamus slenksčio angų uždorius. Papildomų vandens pakėlimo konstrukcijų įrengimas nenumatomas.Grigiškių tvenkinio lygio pakėlimas 

2024 m. Vilniaus savivaldybė planavo nugriauti užtvanką dėl jos daromos žalos ekosistemai.„Grigeo“ laukia valdžios atsakymų dėl Grigiškių tvenkinio likimo kauno.diena.lt 2024-11-19

 Šaltiniai 

 Nuorodos 

 Grigiškių tvenkinys Gamtos kataloge
 Sąrašas:Lietuvos tvenkiniai

Kategorija:Vilniaus tvenkiniai
Kategorija:Grigiškės